《巾山广轩》
宋代·胡宗哲

昔人亭榭久荒残，今复高轩峙翠峦。眺望可周千里景，宴游非止一时欢。

楼台远近看如画，日月高低转似丸。最好使君登览罢，夕阳群骑簇雕鞍。

作者简介：胡宗哲，毗陵（今江苏常州）人。仁宗嘉祐六年（一○六一）进士（《咸淳毗陵志》卷一一）。神宗元丰间通判熙州，兼同管勾经制熙河路边防财用承议郎（同上书卷三二五）。哲宗元符间任两浙路转运副使。